**KRAJEVNA SKUPNOST GRADIŠČE NAD PRVAČINO**

Datum: 16.7.2024

**Z A P I S N I K**

**21. seje sveta KS Gradišče, ki je potekala 16.7.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Aljoša Furlan, Denis Gregorič, Danijela Jurkič Dalibor Antić,

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

**Ostali prisotni:** Vesna Pahor, Dragana Marošević

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 20.redne seje KS Gradišče, z dne 28.6.2024 .

2. Potrditev rebalansa proračuna za leto 2024.

3. Načrt investicij v drugi polovici leta 2024

4. Poraba sredstev na postavki vzdrževanje poti

5. Potrebna vzdrževalna dela na igrišču

6. Organizacija Gregorčičevega pohoda.

7. Potek projekta ureditve kanalizacije v vasi.

8. Rezultati participativnega proračuna. Časovnica izvedbe dobljenih projektov.

9. Razno, pobude, vprašanja (redna vzdrževalna dela v KD, pitniki v vasi, košnja ob KD in igrišču…

10. Izplačilo sejnin

**AD 1**

Tanja Gregorič (predsednica) je članom KS povzela zapisnik 20. redne seje z dne

28.6.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 20.redne seje sveta KS Gradišče z dne 28.6.2024.**

**AD 2**

V nadaljevanju Predsednica sveta KS in člani sveta KS potrdimo rebalans proračuna za leto 2024.

**Sklep: Rebalans proračun Mestne občine Nova Gorica – rebalans l/2024 je bil sprejet na seji Mestnega Sveta 20.6.2024. Ugotavljamo, da je v okviru rebalansa Mestne občine Nova Gorica – rebalans l/2024, sprejet tudi rebalans Krajevne skupnosti Gradišče - rebalans l/2024.**

 **AD 3**

Člani se pogovarjamo o načrtu investicij v drugi polovici leta 2024 in sicer:

* o postavitvi sončne elektrarne,
* o obnovi oz. čiščenju pergole pred dvorano na Hribu ter
* o prebitju stene za vrata za vhod v WC ter impregnacijo stebrov.

 **AD 4**

Člani KS se pogovarjamo o Porabi sredstev na postavki vzdrževanje poti; predlagana je bila ureditev Gregorčičeve poti in poti Aleksandrink. Z ureditvijo poti Aleksandrink se zatika zaradi nesoglasij z lastnikom parcele, ki meji na pot Aleksandrink. Potrebna bi bila sečnja dreves, ki visijo na obe poti in čiščenje le teh.

 **AD 5**

V nadaljevanju se pogovarjamo o potrebnih vzdrževalnih delih na igrišču – o menjavi poškodovane ograje, o odmiranju posajenih dreves. Na MONG je bilo izdano opozorilo, da neznana oseba namerno »mori« drevesa na območju MONG (posipanje s soljo…). Član KS je predlagal, da se za v prihodnje najame vzdrževalca oz. firmo, ki se ukvarja z podobnimi vzdrževalnimi deli ter tudi predlagal nakup prikolice, ki bi se uporabljala pri vzdrževalnih delih kjerkoli v KS.

**AD 6**

Seji sta se pridružili Vesna Pahor in Dragana Marošević s katerima smo imeli pogovor glede organizacije praznovanja Gregorčičevega pohoda. V oktobru 2024 bo 180. obletnica rojstva pesnika Simona Gregorčiča. Posledično se bo pripravilo praznovanje obletnice na 12.10.2024 v sodelovanju z Občino Renče Vogrsko.

Pogovarjamo se o poteku in vsebini tega dneva in sicer:

* Organiziran pohod z baklami iz Renč po Gregorčičevi poti do dvorane na hribu, odhod ob 18,00H, prihod na Gradišče od cca 19,00h; v kolikor bo možno, postanek v Spominskem vrtu Simona G.; izposojo bakel bo urejala Vesna Pahor;
* Pričetek programa ob 19,00h v dvorani, povezovalka programa bo Ema Marošević; k sodelovanju se povabi tudi Ivano Kerševan Osojnik; k sodelovanju se povabi tudi g.Milana Pahorja, zgodovinar in ravnatelj Narodne in študijske knjižnice v Trstu ter g.Marij Čuka, slovenski pesnik, pisatelj ter gledališki režiser in kritik; k sodelovanju se povabi tudi OŠ Renče in OŠ Dornberk;
* k sodelovanju se povabi ali ženski zbor »Vogrinke« ali moški zbor »Provoks«, zapeli naj bi vsaj pet pesmi – na koncu prireditve je ga.Dragana predlagala naj bi se zapela pesem »Pastir«, ga.Dragana še predlaga, da se v dvorani na hribu pripravi dodatno razstavo starih slik, fotografij;
* Tanja Gregorič je predlagala, da naj bi se pred starim Župniščem pripravila razstava predmetov/slik, ki se navezujejo na Simona Gregorčiča ter da se ga.Melanijo Kerševan prosi za spremno besedo na tem prizorišču;
* Na prireditev je potrebno povabiti župana občine Renče Vogrsko in župana občine Nova Gorica ter predvsem sorodnike Simona Gregorčiča;
* Pripravilo se bo tiskanje Brošure s slikami, zgodbami ter mislimi Simona Gregorčiča v nakladi 500kos, katere se bo ponudilo za v zameno z prostovoljnimi prispevki;
* Ga.Dragana Marošević pove, da proračun za prireditev znaša 2500,00EUR; program v dvorani na Hrubu se bi pričel ob 19h in naj bi trajal do 45minut, kateremu bi sledila pogostitev;
* za pogostitev bi se pripravila Gradiška frtalja, rezal bi se pršut s sirom in domačim kruhom; za pijačo bi bilo na razpolago vino ter radenska, otroke bi se pogostilo s sokom in krofi;
* v primeru slabega vremena, pohod z baklami odpade, program se izvede kot dogovorjeno;
* dogodek je potrebno prijaviti, organizatorja sta občina Renče Vogrsko ter KS Gradišče nad Prvačino; naredi se prijava pri IPF in SAZAS, obvesti se Policijo ter Gasilce;
* po končanem programu je potrebno organizirati prevoze iz Gradišča nad Prvačino v Renče.

Člani sveta KS ter prisotne gospe se pogovarjamo tudi o dogodku na 6.9.2024 ob 18,00h – spominski dogodek na Silvanota Gregorič. Prisotne bodo gospe iz Literarnega kroga, sodelovali naj bi tudi Ivana Kerševan Osojnik, ki bo pela ter Ela Krog bo pripravila nastop s saksofonom.

**AD 7**

Predsednica KS pove, da glede na neuradne informacije, naj bi bilo za začetek projekta namenjeno 2,5 milj.EUR. Pred pričetkom del naj bi bil sklican Zbor krajanov, da se bo podalo informacije kje in kako se bo z deli pričelo, ter o ureditvi prometa in parkiranja v obdobju del v vasi.

**AD 8**

V nadaljevanju se pogovarjamo o rezultatih participativnega proračuna in o časovnici izvedbe dobljenih projektov. KS Gradišče nad Prvačino si je pridobilo dodatna sredstva skozi glasovanje, za:

* Ureditev EKO otoka in izgradnja parkirišča za vaščane;
* Gregorčičeva točka Pod Hrastom;
* Priprava brošure za kulturni dogodek ob 180. letnici rojstva Simona Gregorčiča.

**AD 9**

Člani Sveta KS se pogovarjamo še o:

* rednih vzdrževalnih delih v KD;
* postavitvi in vzdrževanju pitnikov v vasi;
* košnja ob KD in igrišču;
* o potencialni obnovi info tabel ob Gregorčičevi poti.

**AD 10**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 21:50.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič